L 228/2
ET
Euroopa Liidu Teataja
15.9.2023
(5)
ATM/ANS-seadmed, mis toetavad õhk-maa-sidet, annavad õhusõidukitele otseseid juhiseid ja ka nende suhtes tuleks kohaldada sertifitseerimist.
(6)
ATS kasutab otse side-, seire- ja navigatsiooniteenuseid, et tagada õhusõidukite ohutu navigeerimine, kuid kolmel osutatud teenistusel puudub täielik ülevaade liiklusest ja neil puudub aktiivne kontroll õhusõidukite hajutamise üle.
Sellest tulenevalt on neil vähemoluline roll.
Neid toetavate ATM/ANS-süsteemide ja ATM/ANS-koostisosade suhtes tuleks kohaldada vähem ranget tõendamismeetodit, nimelt projekteerimistingimustele vastavuse deklaratsiooni.
(7)
Muude vähem oluliste ATM/ANS-süsteemide ja -seadmete suhtes, mis toetavad meteoroloogiateenuseid, aeronavigat­ siooniteabe teenuseid, õhuruumi korraldamise teenuseid ja lennuliiklusvoo juhtimise teenuseid, tuleks kohaldada kõige vähem ranget tõendamismeetodit, nimelt vastavusdeklaratsiooni.
(8)
Lisaks juhtimiskontrolli teostamisele toetatavate teenuste ja funktsioonide ohutusriskide üle, on võimalik kasutada lisakriteeriume, et teha otsuseid ATM/ANS-süsteemide ja ATM/ANS-koostisosade olulisuse kohta.
(9)
Seetõttu tuleks ette näha kolm erinevat nõuete taset ja üksikasjalikud kirjeldused, nimelt: i) ametipoolne sertifitseerimine, mis on kõige rangem tase; ii) ATM/ANS-seadmete projekteerimise või tootmisega seotud sertifitseeritud organisatsiooni deklaratsioon (keskmise rangusega tase); ning iii) vastavusdeklaratsioon selle kohta, et ATM/ANS-teenuste osutaja, kes integreerib ATM/ANS-seadmed oma funktsionaalsesse süsteemi, nagu on määratletud komisjoni rakendusmääruses (EL) 2017/373, (2) või ATM/ANS-teenuste osutaja taotlusel sertifitseeritud organisatsioon, kes osaleb ATM/ANS-seadmete projekteerimises või tootmises.
(10)
Kooskõlas Euroopa Parlamendi ja nõukogu määruse (EL) 2021/696 (3) artikli 29 lõike 2 punktiga a on Euroopa Liidu Kosmoseprogrammi Ametile (EUSPA) tehtud ülesandeks Euroopa Geostatsionaarse Navigatsioonilisasüsteemi (EGNOS) haldamine, sealhulgas EGNOSe kasutamine, mis hõlmab muu hulgas sertifitseerimise ja standardimise toetamist.
(11)
Määruse (EL) 2021/696 kohaselt vastutavad EGNOSe süsteemi ja selle seadmete projekteerimise eest nii EUSPA kui ka Euroopa Kosmoseagentuur (ESA).
Amet peaks teostama järelevalvet EGNOSe seadmete projekteerimistin­ gimustele vastavuse deklaratsioonide üle vastavalt EUSPAga sõlmitavatele erikokkulepetele.
See kord peab käsitlema tehnilisi, haldus- ja finantsaspekte, näiteks nõuet konsulteerida EUSPAga üksikasjalike kirjelduste väljatöötamisel; EASA järelevalve EGNOSe süsteemi projekteerimistingimustele vastavuse deklaratsioonide üle; ning mõlema ameti vaheline andmevahetus asjakohaste Rahvusvahelise Tsiviillennunduse Organisatsiooni (ICAO) standardite ja soovituslike tavade (SARPS) järgimise kohta.
Sellise korra eesmärk on tagada ohutuse ja koostalitlusvõime tase, mis on samaväärne selle määruse nõuetega.
(2) Komisjoni 1. märtsi 2017. aasta rakendusmäärus (EL) 2017/373, millega sätestatakse lennuliikluse korraldamise teenuste ja aeronavigatsiooniteenuste osutajate ning muude lennuliikluse korraldamise võrgustiku funktsioonide suhtes ja kõigi nende järelevalve suhtes kohaldatavad ühisnõuded ning millega tunnistatakse kehtetuks määrus (EÜ) nr 482/2008, rakendusmäärused (EL) nr 1034/2011, (EL) nr 1035/2011 ja (EL) 2016/1377 ning muudetakse määrust (EL) nr 677/2011 (ELT L 62, 8.3.2017, lk 1).
(3) Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).